அசுவின் கோட்வால்

அசுவின் கோட்வால் (Ashvin Kotwal)  இந்தியாவைச் சேர்ந்த ஓர் அரசியல்வாதியாவார்.  கோட்வால் அசுவின்பாய் லட்சுமண்பாய், அசுவின்குமார் கோட்வால்  என்ற பெயர்களாலும்  அறியப்படுகிறார். 1964 ஆம் ஆண்டு அக்டோபர் மாதம்  21 ஆம் தேதியன்று இவர் பிறந்தார்.  2007 ஆம் ஆண்டு  முதல் 2022 ஆம் ஆண்டு வரை குசராத் சட்டமன்றத்தில் கேத்பிரம்மா தொகுதியை பிரதிநிதித்துவப்படுத்தினார். அசுவின் கோட்வால் ஒரு விவசாயியும் ஆதிவாசி பழங்குடித் தலைவரும் ஆவார்.

2022  ஆம் ஆண்டு மே மாதம் 2 ஆம் தேதியன்று அசுவின் கோட்வால் இந்திய தேசிய காங்கிரசு கட்சியிலிருந்து விலகி பாரதிய சனதா கட்சியில் சேர்ந்தார். குசராத்து சட்டப் பேரவையில் இவருக்கு எதிர்க்கட்சித் தலைவர் பதவியை வழங்க காங்கிரசு கட்சி  மறுத்தது இதற்கான காரணமாகும். சுக்ராம் ரத்வா இப்பதவிக்கு அப்போது  தேர்ந்தெடுக்கப்பட்டார்.Ghanghar, Gopi Maniar (2 May 2022). "Former Gujarat Congress MLA Ashvin Kotwal to join BJP on May 3". India Today. Retrieved 30 May 2022. 2022 குசராத்து சட்டப் பேரவைத் தேர்தலில் அசுவின் கோட்வால்  தோற்கடிக்கப்பட்டார்.

 மேற்கோள்கள் 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்